กำจัดไรฝุ่น กำจัดตัวไรชนิดอื่น
ไรฝุ่นถือเป็นสายพันธุ์ที่เราคุ้นเคยกันดีที่สุด ถ้าไรฝุ่นบุกบ้านก็กำจัดได้ง่ายๆ แค่หมั่นดูดฝุ่น ปกติไรฝุ่นชอบฝังตัวอยู่ตามเส้นใยผ้า โดยเฉพาะตามพรม เฟอร์นิเจอร์ และบางทีก็เสื้อผ้า แก้ได้ง่ายๆ โดยหมั่นดูดฝุ่นและซักผ้า บอกเลยว่าจุดที่ไรฝุ่นกระจุกตัวกันอยู่หนาแน่นที่สุด ก็คือเตียงนอนของคุณนี่แหละ ไรฝุ่นจะติดอยู่ตามแผ่นรองที่นอนและหมอน ยังไม่รวมขี้ไรฝุ่นอีกต่างหาก เพราะงั้นต้องคลุมเบาะนอนกับหมอนด้วยปลอกกันฝุ่น จะช่วยป้องกันการสะสมไรฝุ่นและขี้ไรฝุ่นได้ เครื่องนอนนี่แหละแหล่งกบดานของไรฝุ่น แต่จริงๆ แล้วก็พบได้ตามสารพัดผ้าในบ้านคุณ อะไรที่เป็นผ้าและซักได้ก็จับซักให้หมด (ผ้าปูเตียง ปลอกหมอน ผ้าห่ม ผ้าม่าน และอื่นๆ) ทุก 1 - 2 อาทิตย์ โดยใช้น้ำร้อนที่สุดที่ผ้ารับได้ ไรฝุ่นจะได้ตายสนิท อันนี้เป็นอะไรที่ใครก็รู้ ว่าไรฝุ่นมักอยู่ในที่ที่ฝุ่นเยอะ เพราะงั้นต้องกำจัดฝุ่นในบ้านให้สะอาดที่สุดเท่าที่จะทำได้ โดยเช็ดทำความสะอาดเฟอร์นิเจอร์และสิ่งของต่างๆ ที่ตั้งหรือวางอยู่เฉยๆ ด้วยไม้ขนไก่หรือผ้าชุบน้ำบิดหมาด ขี้ไรฝุ่นกับสารก่อภูมิแพ้ต่างๆ จะได้ไม่ฟุ้งกระจาย ถ้าเป็นภูมิแพ้โดยเฉพาะแพ้ไรฝุ่น ต้องใส่หน้ากากอนามัยตอนกำจัดฝุ่น จะได้ไม่หายใจเอาสารก่อภูมิแพ้เข้าไปเคืองจมูก หรือก็คือทำบ้านให้ไรฝุ่นอยู่ยากนั่นเอง ไรฝุ่นชอบที่ร้อนชื้น ให้ลองใช้เครื่องดูดความชื้นดู ระดับความชื้นในบ้านจะได้ไม่เกิน 50% หรือเปิดแอร์ให้บ้านแห้งแต่เย็น แบบนี้ไรฝุ่นถอยทัพแน่ ถ้าคุณกำลังประสบปัญหาไรฝุ่น และพอมีทุนทรัพย์ ก็ต้องลงมือปรับเปลี่ยนจุดต่างๆ ของบ้านให้ "ไม่น่าอยู่" อีกต่อไปสำหรับไรฝุ่น เช่น เปลี่ยนพื้นพรมเป็นพื้นไม้หรือกระเบื้อง พยายามกำจัดผ้าต่างๆ ที่ไม่จำเป็นออกไป ใช้เครื่องนอนที่ทำจากใยสังเคราะห์ โดยเฉพาะอย่าใช้หมอนหรืออะไรที่ยัดไส้ด้วยขนห่าน และผ้าม่านน่ะเก็บให้หมด ดักจับไรฝุ่นออกจากบ้านแบบถาวร โดยติดแผ่นกรองในเครื่องดูดฝุ่นและช่องระบายอากาศ แผ่นกรอง HEPA filter จะดักจับไรฝุ่นและขี้ไรฝุ่นตอนลมผ่าน ทำให้ไม่กลับเข้าไปในบ้านอีก ถ้าสิ่งของบางอย่างซักล้างไม่ได้ แต่ดันเต็มไปด้วยไรฝุ่นและขี้ไรฝุ่น ให้จับแช่ช่องฟรีซสัก 24 ชั่วโมง วิธีนี้ฆ่าไรฝุ่นได้ แถมจัดการง่าย ไม่เลอะเทอะ อันนี้ถือเป็นไม้ตายที่ควรเก็บไว้สุดท้าย ถ้าวิธีอื่นๆ ไม่ได้ผลจริงๆ ก็ต้องพ่นยาฆ่าแมลงในบ้านเพื่อถอนรากถอนโคนไรฝุ่น ให้เลือกที่เน้นกำจัดไรฝุ่นโดยเฉพาะ หรือจะใช้บริการบริษัทรับกำจัดแมลงก็ได้ ข้อเสียใหญ่มากของวิธีนี้คือจะเหม็นไปทั้งบ้าน แถมต้องออกจากบ้านไปชั่วคราว หยอดหูด้วย mineral oil สำหรับกำจัดไรหูโดยเฉพาะ ไรหูเป็นปรสิตที่สร้างความรำคาญและทรมานให้หมาและแมวเป็นที่หนึ่ง คนก็อยู่ในกลุ่มเสี่ยงแต่ไม่บ่อยเท่า ให้หาที่หยอดหูแบบที่ใช้ล้างขี้หูตามร้านขายยา แล้วเติม mineral oil เข้าไป จากนั้นใช้กำจัดไรหูทั้งที่ใบหู ในรูหู และส่วนที่เป็นก้อนเนื้อในรูหูของหมา  หยอดหูให้สัตว์เลี้ยงนอกบ้าน น้ำมันจะได้ไม่หกเลอะเทอะจนเปื้อนเฟอร์นิเจอร์หรือพรม ให้ทาโลชั่นกำมะถันหรือซัลเฟอร์ (sulfur lotion) ทั้งตัวเวลาเป็นหิด (scabies หรือ itch mites) ผู้เชี่ยวชาญส่วนใหญ่แนะนำให้ซื้อยา Lindane มาทาเอง เพราะค่อนข้างปลอดภัย ไม่อันตราย จริงๆ กำมะถันแท้ๆ ก็ใช้ได้เหมือนกัน แต่หายากแถมกลิ่นเกินทน ก่อนทาต้องอาบน้ำให้สะอาด อย่าลืมปรึกษาคุณหมอหรือเภสัชกรก่อนใช้ยาด้วย เพราะส่วนใหญ่ยารักษาหิดจะค่อนข้างอันตราย ต้องอยู่ในความควบคุมดูแลของแพทย์ผู้เชี่ยวชาญ ถ้าสวนของคุณถูกไรแดงหรือไรแมงมุม (spider mites) บุก แบบนี้ต้องแก้เกมโดยปล่อยไรตัวห้ำ (predator mites) ไปสู้ ไรแดงจะกินพืชผักต่างๆ ในสวนและสนามหญ้าของคุณ ทำเอาตายกันเป็นแถบ ให้หาซื้อรังของไรตัวห้ำมา เขาพิสูจน์กันมาแล้วว่าช่วยชีวิตพืชพันธุ์ต่างๆ ในสวนของคุณได้ ถ้าไม่เกี่ยงว่าจะเป็นอันตรายต่อพืช จะใช้ยาฆ่าแมลงหรือสารเคมีอื่นๆ ก็ได้ แต่การปล่อยไรตัวห้ำจะง่ายและปลอดภัยกว่า เป็นไรที่พบได้ทั้งในบ้านและนอกบ้าน พาหะก็คือน้องนกนี่เอง วิธีเดียวที่จะกำจัดไรนกได้ชะงัด ก็คือต้องใช้ยาฆ่าแมลง แต่ปล่อยให้เป็นหน้าที่ของบริษัทรับกำจัดจะดีกว่า ส่วนที่คุณต้องทำคือย้ายรังนกออกห่างจากบ้าน และตัดกิ่งก้านสาขาของต้นไม้ที่ระตัวบ้าน ถ้าไรบุกสัตว์ปีกที่เลี้ยงไว้ในฟาร์ม เช่น ไก่ ต้องเปลี่ยนวัสดุบุรังทั้งหมด และใส่กระเทียมสดในน้ำดื่ม ไรโคลเวอร์จะสีน้ำตาลแดง ไม่เป็นอันตรายต่อคนและสัตว์เท่าไหร่ แต่ถ้ากวนใจคุณ ก็กำจัดได้โดยละลายผงบอแรกซ์ในน้ำอุ่น ใช้ฉีดพ่นบริเวณที่พบเจอตัวไร นอกจากจะตายสนิทแล้วยังช่วยให้ไม่มีไรมาเพิ่มด้วย สำหรับหลายคน คงขอเก็บวิธีเชิญแมงมุมเข้าบ้านและสวนนี้ไว้สุดท้าย แต่บอกเลยว่าแมงมุมนี่แหละเกิดมาเพื่อต่อกรกับไรทั้งหลาย รู้ตัวอีกทีแมงมุมก็จับไรกินหมดบ้าน ถ้าบ้านไหนมีแมงมุม ประชากรไรก็จะลดลงอย่างเห็นได้ชัด และจะไม่ย้อนกลับมาเลย เพราะงั้นเห็นแมงมุมคราวหน้าก็อย่าเพิ่งรีบหาอะไรมาฟาดแล้วกัน
ดูดฝุ่นบ่อยๆ. คลุมเตียง. ผ้าต้องซักให้สะอาด. กำจัดฝุ่นบ่อยๆ. ลดความชื้น. เปลี่ยนบ้านให้ไม่น่าอยู่สำหรับไรฝุ่น. ดักไรฝุ่นด้วยไส้กรอง. แช่แข็งซะเลย. ใช้ยาฆ่าแมลง. กำจัดไรหู. รักษาหิด. กำจัดไรแดง. กำจัดไรนก. ลดจำนวนประชากรไรโคลเวอร์ (clover mites). เพิ่มประชากรแมงมุม.
https://www.wikihow.com/Get-Rid-of-Mites https://www.wikihow.com/Get-Rid-of-Mites
Getting Rid of Dust Mites Getting Rid of Other Types of Mites